OpenLLM-France/wikimedia huggingface dataset:
# Margot Lee Shetterly

Margot Lee Shetterly és una escriptora americana de no-ficció nascuda a Hampton, Virgínia, l'any 1969. El seu pare va treballar al Centre d'Investigación de la NASA-Langley com a investigador i la seva mare treballava de professora d'anglès a la Universitat de Hampton.
Després de la universitat, es va traslladar a Nova York, on va treballar alguns anys en banca d'inversió; primerament, en la taula d'operacions de divises de JP Morgan i, segonament, en la taula de mercats de capitals de renta de Merrill Lynch. Més endavant, va fer la transició a la indústria dels medis de comunicació, treballant en una varietat d'empreses, incloent la pàgina web de HBO Volume.com.

## Obres i projectes

A 2005, ella i el seu marit, l'escriptor Aran Shetterly, es van mudar a Mèxic per fundar una revista en anglès: "Inside Mexico", per expatriats. Va funcionar fins 2009.
De 2010 a 2013 van treballar com a consultors editorials i de màrqueting de continguts per la indústria turística mexicana.
L'any 2013, va fundar "The Human Computer project", organització que tenia com a objectiu arxivar el treball de totes les dones que van treballar com a informàtiques i/o matemàtiques en els primers dies del Comitè Assessor Nacional d'Aeronàutica (NACA) i de l'Administració Nacional d'Aeronàutica i de l'Espai (NASA).
Shetterly va començar a investigar i a escriure "Hidden Figures", la seva obra més coneguda, l'any 2010. Quatre anys més tard, l'any 2014, els drets del llibre van ser venuts a William Morrow, una editorial americana fundada per William Morrow, l'any 1926. El llibre i la corresponent pel·lícula adaptada van ser llançades al 2016. En la pel·lícula hi apareixen com a coprotagonistes Taraji P. Henson, Octavia Spencer, Janelle Monáe i Kevin Costner. Va ser nominada a diferents premis, incloent-hi tres Nominacions als Oscars (millor imatge, millor guió adaptat i millor actriu secundària a Octavia Spencer).
L'any 2018, Margot Lee Shetterly publicà un llibre il·lustrat per nens anomenat "Hidden Figures: The True Story of Four Black Women and the Space Race". Aquest llibre va ser il·lustrat per Laura Freeman.

## Referències

* ↑ https://www.lalibreriadelaestafeta.com/autores/margot-lee-shetterly/
* ↑ https://www.nasa.gov/larc/from-computers-to-leaders-women-at-nasa-langley
* ↑ https://qz.com/1074141/hidden-figures-margot-lee-shetterly-will-publish-a-childrens-picture-book-adaptation/
# Psychoda squamipleuris

Psychoda squamipleuris és una espècie d'insecte dípter pertanyent a la família dels psicòdids que es troba a Austràlia: el Territori de la Capital Australiana, Nova Gal·les del Sud, Tasmània, Victòria, Austràlia Meridional i Austràlia Occidental, incloent-hi la conca del Murray-Darling.

## Referències

* ↑ uBio (anglès)
* 1 2 G. H. Satchell, 1953. The Australian Psychodidae (Diptera), part 1. Australian Journal of Zoology 1:357-418.
* 1 2 Catalogue of Life (anglès)
* ↑ uBio (anglès)
* ↑ Duckhouse, D. A., 1966. Psychodidae (Diptera, Nematocera) of Southern Australia: subfamily Psychodinae. Transactions of the Royal Entomological Society of London, 118: 153–220.
* ↑ The Diptera Site - The BioSystematic Database of World Diptera (anglès)
* ↑ Atlas of Living Australia (anglès)
* ↑ Australian Faunal Directory (anglès)
* ↑ Checklist to the Australian species - Psychodidae (anglès)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)

## Enllaços externs

* ION (anglès)
# Kaesong

Kaesong (en coreà 개성시, AFI [kɛsʌŋ]) és una ciutat situada a la província Hwanghae del Nord a la part del sud de Corea del Nord, la primera Ciutat Directament Governada, i fou la capital de Corea durant el regnat de Taebong i el subsegüent Goryeo. La ciutat és a prop de la regió industrial Kaesong, té frontera amb Corea del Sud i conté les restes del palau Manwoldae. Va ser anomenada Songdo mentre va ser la capital antiga de Goryeo, la ciutat va prosperar com a centre de comerç que va produir la planta del ginseng coreà. Actualment Kaesong funciona com el centre d'indústria lleugera de Corea del Nord. És també sabut per la pronunciació japonesa del seu nom, "Kaijō", durant l'ocupació japonesa de 1910-1945. A causa de la proximitat de la ciutat amb la frontera amb Corea del Sud, Kaesong acolleix intercanvis econòmics transfronterers entre els dos països juntament amb la regió industrial Kaesong. L'any 2009 la ciutat tenia 192,578.

## Història

Els primers signes arqueològics de pobladors a l'àrea de Kaesong data del neolític Artefactes com la ceràmica de Jeulmun, estris de pedra, i destrals de pedra han estat excavades a Osongsan i Kaesong Nasong, el doble-fortalesa emmurallada de Kaesong. Tal com Kaesong ha estat ocupat per diversos estats al llarg de segles, el seu nom ha canviat. Va ser en el reialme de la confederació Mahan, i va ser referit com a Busogap durant el govern de Goguryeo. Abans que la força de Baekje retrocedís al sud-oest de Jungnyeong, Mungyeong Saejae, i badia d'Asan l'any 475, l'àrea havia estat una part de Baekje aproximadament 100 anys.

## Referències

* ↑ «City population by sex, city and city type». United Nations, 2009. [Consulta: 16 desembre 2013].
# Nicòmac (poeta còmic)

Nicòmac (en llatí Nicomachus, en grec antic Νικόμαχος "Nikómakhos") fou un poeta còmic grec contemporani de Ferècrates, cap a l'any 420 aC.
Ateneu de Naucratis, que l'anomena ῥυθμικὸς ("rítmic"), li assigna l'autoria de la comèdia Χείρων. Valeri Harpocratió diu que va serl'autor de Μεταλλεῖς, una comèdia que normalment és assignada a Ferècrates per altres autors.

## Referències

* ↑ 2.Nicomachus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1194
Viccionari
# Neuilly-Plaisance

Neuilly-Plaisance és un municipi francès, situat al departament de Sena Saint-Denis i a la regió d'Illa de França.
Forma part del cantó de Villemomble i del districte de Le Raincy. I des del 2016, de la divisió Grand Paris - Grand Est de la Metròpoli del Gran París.
# Psychoda spondea

Psychoda spondea és una espècie d'insecte dípter pertanyent a la família dels psicòdids que es troba a Centreamèrica: Nicaragua i Costa Rica (la província de Limón).

## Referències

* ↑ uBio (anglès)
* 1 2 Quate, L. W., 1996. Preliminary taxonomy of Costa Rican Psychodidae (Diptera), exclusive of Phlebotominae. Revista de Biología Tropical, 44 (Suppl. 1):1-81.
* 1 2 Catalogue of Life (anglès)
* ↑ uBio (anglès)
* ↑ Fauna Entomológica de Nicaragua (castellà)
* ↑ Instituto Nacional de Biodiversidad de Costa Rica Arxivat 2016-03-04 a Wayback Machine. (castellà)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)

## Enllaços externs

* ION (anglès)
# Margot Lander

Margot Lander (Oslo, 23 d'agost de 1910 - Copenhaguen, 18 de juliol de 1961) va ser una ballarina primordial en el Royal Ballet Danès i la ballarina danesa més important de la primera meitat del segle xx.
Nascuda a Oslo, era filla de la cantant d'òpera Ella Florentz i del periodista Marx Gerharh. Va començar a estudiar a la "Royal Danish Ballet School" el 1917, i es va incorporar al "Royal Danish Ballet" el 1928. Dos anys després, es va casar amb Harald Lander, ballarí i coreògraf que es va convertir en mestre de ballet al "Royal Danish Ballet".
Margot Lander es va convertir en la primera ballarina el 1933 i la primera ballerina de Dinamarca el 1942. Va ballar els papers protagonistes en els ballets de Harald Lander, al repertori d'August Bournonville, i a Coppélia de Delibes i El llac dels cignes abans de retirar-se el 1950 i ser succeïda per Margrethe Schanne.

## Referències

* https://www.findagrave.com/memorial/8225488
# Michaël Ciani

Michaël Ciani (París, 6 d'abril de 1984) és un exfutbolista professional francès que jugava com a defensa.
Va començar la seva carrera en 2002 amb el Championnat de France Amateurs a les files del Racing Club de Paris. Després d'una temporada es va traslladar a Bèlgica per jugar a Charleroi. Després va tornar a França per jugar a la Ligue 1 amb l'Auxerre per una temporada, però no va jugar ni un partit. Es va traslladar a Sedan, on va romandre durant un any abans d'ingressar a l'acabat d'ascendir Lorient el 2006. Després de tres anys a Lorient, va fitxar pel Girondins de Bordeus el 28 juliol de 2009. El 2015 va fitxar pel RCD Espanyol de Barcelona. Després de rescindir el contracte amb el Sporting Clube de Portugal.

## Referències

* ↑ «Ciani completa la defensa» (en castellà). La Grada, 17-08-2015. Arxivat de l'original el 2017-02-02. [Consulta: 21 agost 2015].

## Enllaços externs

* Michaël Ciani a lfp.fr (francès)
# Muntanyes de Kolimà

Les Muntanyes de Kolimà (rus: Колы́мское наго́рье, Kolímskoie Nagórie) és una serralada de muntanyes del nord-est de Sibèria, a l'óblast de Magadan, al llarg de la costa del Mar d'Okhotsk en la regió de Kolimà. Es disposen durant 1,300 quilometres (810 mi) en sentit NW-SW i consten d'una sèrie d'altiplans i crestes puntuades per pics de granit que típicament fan entre 1,500 a 1,800 metres (4,900 a 5,900 ft). El punt més alt és l'Omsukchan de 1,962 metres (6,437 ft).

## Referències

* ↑ «Kolyma Upland». A: Encyclopædia Britannica, 20 juliol 1998.
* ↑ «Колымское нагорье». A: Great Soviet Encyclopedia (en russian). 3rd, 1969–1978.
# Nová Dedinka

Nová Dedinka és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La primera menció escrita de la vila es remunta al 1252.
# Neuhäusgen

Neuhäusgen (en luxemburguès: Neihaischen) és una vila de la comuna de Schuttrange del districte de Luxemburg al cantó de Luxemburg. Està a uns 34 km de distància de la Ciutat de Luxemburg.

## Referències

* ↑ «Neuhäusgen». [Consulta: 22 setembre 2015].
# Pressy-sous-Dondin

Pressy-sous-Dondin és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 98 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2008- | Jean-Denis Garitaine | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 81 | 121 | 114 | 68 | 72 | 71 | 98 |
| A partir de 1990: Població sense dobles comptes |||||||
# Maracon

Maracon és un municipi de Suïssa del cantó de Vaud, situat al districte de Lavaux-Oron.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Lucas

«Lucas» té aquests significats:
* Toponímia:
** Lucas (Iowa), població dels Estats Units a l'estat d'Iowa
** Lucas (Kansas), població dels Estats Units a l'estat de Kansas
** Lucas (Ohio), població dels Estats Units a l'estat d'Ohio
** Lucas (Texas), població dels Estats Units a l'estat de Texas
** Lucas Valley-Marinwood, concentració de població designada pel cens dels Estats Units a l'estat de Califòrnia
** San Lucas (Califòrnia), concentració de població designada pel cens dels Estats Units a l'estat de Califòrnia
** St. Lucas (Iowa), població dels Estats Units a l'estat d'Iowa
* Biografies:
** Armando Lucas Contreras (Madrid, 1966), futbolista espanyol que ocupava la posició de defensa
** Charles Lucas (Salisbury, 1808 − 1869), compositor i director d'orquestra anglès
** Dakota Lucas (1991), futbolista neozelandès
** Dione Lucas (1909 -1971), cuinera anglesa
** Édouard Lucas (1842, Amiens - 1891, París), matemàtic francès
** Enrique de Lucas Martínez o Quique de Lucas (L'Hospitalet de Llobregat, província de Barcelona, 1978), futbolista català que juga de migcampista
** Eugenio Lucas Velázquez (Madrid, 1817 - 1870), pintor romàntic espanyol
** Francisco Javier de Lucas Martín (1952, Múrcia, Espanya), catedràtic de filosofia del dret i filosofia política
** George Lucas (Modesto, Califòrnia, 1944), cineasta
** George Lucas Coser (Tapejara, 1984), futbolista brasiler que ocupa la posició de defensa
** Isabel Lucas (Melbourne, 1985), actriu australiana
** Jean Lucas, pilot de Fórmula 1 francès
** Joan Lucas i Masjoan (Barcelona, 1924 - 2001)
** Josh Lucas (1971, Little Rock, Arkansas), actor estatunidenc
** Juan José Lucas Jiménez (El Burgo de Osma, Castella i Lleó, 1944), polític espanyol
** Laís Yasmin Lucas Gontijo (Cuiabá, 1990), cantant brasiler de hip pop, jazz i hip
** Lucie Lucas
** Manel Lucas i Giralt (Barcelona, 1963), periodista, imitador i guionista català
** Pablo de Lucas Torres (1986, Elx), futbolista
** Pichi Lucas (Camponaraya, El Bierzo, 1959), futbolista i entrenador
** Robert Lucas (Yakima, EUA, 1937), historiador, economista i professor universitari guardonat amb el premi Nobel d'economia
** Spencer George Lucas, paleontòleg
* Miscel·lània:
** Andy & Lucas, duet musical format per Andrés Morales i Lucas González
** Prova de Lucas-Lehmer per a nombres de Mersenne
** Test de Lucas, test de primalitat per a un nombre natural n
** Lucas (equip ciclista), equip ciclista belga de 1987
** Lucas, pel·lícula de 1986
# Mont-ros

Mont-ros és el nom dels següents llocs:
* Mont-ros (la Torre de Cabdella), poble del municipi de la Torre de Cabdella, a la comarca del Pallars Jussà
* Mont-ros (antic municipi), antic municipi de la comarca del Pallars Jussà
* Mont-ros (Calders), masia del municipi de Calders, a la comarca del Bages
* Mont-ros (Sant Ramon), muntanya al municipi de Sant Ramon, a la comarca de la Segarra
* Mont-ros (els Omellons), muntanya entre els municipis de la Floresta i els Omellons a la comarca de les Garrigues
# Kensington (Nou Hampshire)

Kensington és una població dels Estats Units a l'estat de Nou Hampshire. Segons el cens del 2007 tenia 2.072 habitants.

## Demografia

Segons el cens del 2000, Kensington tenia 1.893 habitants, 657 habitatges, i 532 famílies. La densitat de població era de 61,2 habitants per km².
Dels 657 habitatges en un 40,3% hi vivien nens de menys de 18 anys, en un 72,9% hi vivien parelles casades, en un 5,8% dones solteres, i en un 18,9% no eren unitats familiars. En el 13,4% dels habitatges hi vivien persones soles el 4,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,18.
Per edats la població es repartia de la següent manera: un 27,8% tenia menys de 18 anys, un 5% entre 18 i 24, un 32% entre 25 i 44, un 25,4% de 45 a 60 i un 9,8% 65 anys o més.
L'edat mediana era de 39 anys. Per cada 100 dones de 18 o més anys hi havia 100 homes.
La renda mediana per habitatge era de 67.344$ i la renda mediana per família de 72.679$. Els homes tenien una renda mediana de 56.023$ mentre que les dones 35.278$. La renda per capita de la població era de 29.265$. Entorn del 3,4% de les famílies i el 4,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kensington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Kensington». American Fact Finder. Oficina del Cens dels Estats Units, 12-01-2010.
# Offroicourt

Offroicourt és un municipi francès, situat al departament dels Vosges i a la regió del Gran Est. L'any 2007 tenia 151 habitants.

## Demografia
### Població

El 2007 la població de fet d'Offroicourt era de 151 persones. Hi havia 63 famílies, de les quals 16 eren unipersonals (16 dones vivint soles i 16 dones vivint soles), 16 parelles sense fills, 27 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 68 habitatges, 61 eren l'habitatge principal de la família, 4 eren segones residències i 3 estaven desocupats. 63 eren cases i 5 eren apartaments. Dels 61 habitatges principals, 53 estaven ocupats pels seus propietaris i 8 estaven llogats i ocupats pels llogaters; 1 tenia una cambra, 4 en tenien dues, 4 en tenien tres, 15 en tenien quatre i 37 en tenien cinc o més. 48 habitatges disposaven pel capbaix d'una plaça de pàrquing. A 23 habitatges hi havia un automòbil i a 35 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Offroicourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 8 |
| 4 | 60 a 64 | 0 |
| 8 | 55 a 59 | 4 |
| 4 | 50 a 54 | 4 |
| 12 | 45 a 49 | 8 |
| 4 | 40 a 44 | 4 |
| 0 | 35 a 39 | 8 |
| 0 | 30 a 34 | 4 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 16 |
| 0 | 5 a 9 | 4 |
| 0 | 0 a 4 | 8 |

## Economia

El 2007 la població en edat de treballar era de 104 persones, 66 eren actives i 38 eren inactives. De les 66 persones actives 63 estaven ocupades (33 homes i 30 dones) i 3 estaven aturades (3 dones i 3 dones). De les 38 persones inactives 22 estaven jubilades, 5 estaven estudiant i 11 estaven classificades com a «altres inactius».

### Ingressos

El 2009 a Offroicourt hi havia 60 unitats fiscals que integraven 156 persones, la mediana anual d'ingressos fiscals per persona era de 16.815,5 €.

### Activitats econòmiques

L'any 2000 a Offroicourt hi havia 7 explotacions agrícoles que ocupaven un total de 282 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Exploitations agricoles
* Résumé statistique Fitxa resum de dades estadístiques d'Offroicourt a l'INSEE.
* Évolution et structure de la population Fitxa amb el detall de dades d'Offroicourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Pressupostos de la Generalitat Valenciana

Els Pressupostos de la Generalitat Valenciana són els pressupostos establerts per la Generalitat Valenciana a les Corts Valencianes.

## Desenvolupament dels pressupostos
### Pressupostos del 2017

Els pressupostos del 2017 foren de 17.724 milions d'euros (18.916 milions en la forma consolidada, suposant un 2,97% més que els anteriors). Les entitats públiques van tindre una dotació inferior a l'any anterior.

### Pressupostos del 2018

Entre els pressupostos del 2018 de les altres comunitats autònomes fou la segona amb més diners destinats a l'àmbit sanitari. Destaca que compta amb una partida reivindicativa en relació al model de finançament autonòmic que esperava l'executiu valencià. Davant l'anunci del govern de Pedro Sánchez que no el canviaria, el govern espera que aquest haurà d'actuar al respecte.
Destaquen les ajudes per a les persones amb diversitat funcional i malalties mentals, amb consideració de crèdits ampliables pel Pressupost de la Generalitat Valenciana.

### Pressupostos del 2019

Aquests pressupostos compten amb un 10% de recursos que l'anterior.
La partida principal era destinada a sanitat, sent de 6.635 milions d'euros, un 3,1% més de diners que el pressupost anterior.
L'octubre de 2018, els partits del Pacte del Botànic signaren un acord respecte els pressupostos per al 2019 comprometent-se a determinades quantitats en determinades partides.
El novembre de 2018, el Partit Popular de la Comunitat Valenciana amenaçà amb interposar un recurs contenciós-administratiu contra aquests si no acceptaven les esmenes presentades per aquest partit. El PPCV afirmava que els pressupostos compten amb uns diners per als quals no hi ha ingressos, considerant un engany cap als ciutadans.
El desembre de 2018 van ser aprovats els pressupostos amb una acció equivocada, un lapsus, per part d'Enric Morera i Català, que provocà que 20 diputats del Pacte del Botànic no votaren, cosa que causà l'aprovació de l'esmena proposada pel Partit Popular de la Comunitat Valenciana.

## Referències

* 1 2 3 «El Botànic saca adelante sus cuartos presupuestos, los últimos de la legislatura». Europa Press, 21-12-2018 [Consulta: 21 desembre 2018].
* ↑ «Los Presupuestos de la Generalitat de 2017 crecen un 2,8 % hasta 17.724 millones». Levante-EMV, 28-10-2016 [Consulta: 2 abril 2018].
* ↑ «Las CC.AA. aumentan más de un 4% sus presupuestos de Sanidad para 2018». ConSalud, 02-04-2018 [Consulta: 2 abril 2018].
* ↑ «Igualdad destina 7,6 millones en ayudas personales para la atención residencial de personas con diversidad funcional o enfermedad mental». Castellón Información, 02-04-2018 [Consulta: 2 abril 2018].
* 1 2 «El pressupost per al 2019 puja un 10% respecte al del 2018». À Punt, 31-10-2018 [Consulta: 7 febrer 2019].
* ↑ «Barceló: "Fins gener no sabrem si les mesures per a reduir la llista d'espera han funcionat"». À Punt, 28-11-2018 [Consulta: 28 novembre 2018].
* ↑ «Els partits del Botànic signen l'acord per als pressupostos del 2019». À Punt, 30-10-2018 [Consulta: 7 febrer 2019].
* ↑ «El PP manté l'amenaça d'interposar un recurs contra els pressupostos valencians». À Punt, 04-11-2018 [Consulta: 7 febrer 2019].
# Maragatería

La Maragatería és una comarca de la província de Lleó (comunitat autònoma de Castella i Lleó) que reuneix diverses subcomarques que són l'Alta i la Baixa Maragatería i dintre d'aquestes està la vella zona de la Somoza.

## Límits

Limita al nord amb la comarca de La Cepeda, al sud amb la comarca de La Valduerna, a l'occident amb la comarca del Bierzo i la de La Cabrera, i per l'orient amb La Vega del Tuerto i La Valduerna.

## Dades bàsiques

* Punt més alt: Teleno (2.188 m)
* Gentilici: maragato / maragata
* Capital: Astorga

## El seu nom

El seu veritable nom és País dels Maragatos, anteriorment era anomenada la Somoza.

## Municipis

La seva capital econòmica és la ciutat d'Astorga. La capital de l'Alta Maragatería actualment està a Santa Colomba de Somoza, mentre que la capital de la Baixa Maragatería està a Santiago Millas. La capital religiosa està a Luyego de Somoza, lloc on es troba la patrona dels maragatos, la Mare de Déu del Remei, si bé el bisbat es troba en la ciutat d'Astorga. Comprèn un total de set municipis: Astorga, Brazuelo, Lucillo, Luyego, Santa Colomba de Somoza, Val de San Lorenzo i Santiago Millas.

## Cultura i tradicions
### La Chifla o flauta maragata

La chifla o flauta maragata és l'instrument tradicional més representatiu de la comarca de la Maragatería, encara que el seu ús està estès a tota la província, especialment a El Bierzo. La chifla està lligada en el seu ús al tamboril, i el seu aprenentatge està lligat sobretot a la tradició familiar o als timbalers de la comarca. En els darrers anys, l'Ajuntament de Lleó ha ofert cursos de chifla i tamboril. A moltes comarques de la província de Lleó la chifla ha estat arraconada per altres instruments com la gaita o l'acordió a les festes tradicionals.

## Lingüística

La llengua predominant és el castellà, però amb important influència i presència del lleonès en la variant local coneguda com a maragatu. Tot i estar en perill de desaparició, hi ha diverses iniciatives des de les administracions de la comarca per a conservar i revitalitzar la parla tradicional de la zona, com cursets esporàdics de la llengua o premis de narracions.

## Referències

* ↑ El habla Maragata - Contribución a su estudio, de Victoriano Martín Rubio. Valladolid, 1985.
* ↑ ALONSO GARROTE, S., El dialecto vulgar leonés hablado en Maragatería y tierra de Astorga (Notas gramaticales y vocabulario) (Astorga, 1909), Madrid, CSIC, 1947, 2ª ed. revisada.
* ↑ Diario de León: Curso de Leonés en Astorga.
* ↑ Diario de León: Veinte textos optan al Premio La Caleya de cuentos en lengua leonesa.

## Enllaços externs

* El País Maragato
* La pàgina web del cocido maragato Arxivat 2008-10-07 a Wayback Machine.
* Astorga i la Maragateria Arxivat 2008-08-03 a Wayback Machine.
* Allotjament